Държавен вестник, бр. 40, 2014 г., стр. 45

БРОЙ  40	
Д Ъ Р Ж А В Е Н  В Е С Т Н И К 	
СТР.  45  
Чл. 21. (1) Предоставените по реда на 
тази наредба средства се възстановяват по 
бюджета на Министерството на младежта и 
спорта, когато:
1. не са усвоени и/или разходвани по 
предназначение; 
2. не са отчетени съгласно изискванията 
на програмата или изискванията на сключе-
ния договор;
3. отчитането им не е прието.
(2) Възстановяване на средствата по ал.1 
се извършва ведно със законоустановената 
лихва, считано от датата на настъпване на 
събитията по точки от 1 до 3.
Чл. 22. Инспекторатът по чл. 64a от За-
кона за физическото възпитание и спорта на 
Министерството на младежта и спорта осъ-
ществява надзор върху дейността на спортните 
организации, получили финансови средства 
от Министерството на младежта и спорта по 
реда на тази наредба.
ПРЕХОДНИ И ЗАКЛЮЧИТЕЛНИ 
 РАЗПОРЕДБИ
§ 1. Проектите, подадени до влизане в 
сила на тази наредба, се разглеждат по досе-
гашния ред.
§ 2. Министърът на младежта и спорта 
дава указания по прилагането на наредбата.
§ 3. Наредбата се издава на основание 
чл. 63, ал. 1 и 2 и чл. 64 от Закона за фи-
зическото възпитание и спорта и отменя 
Наредба № Н-1 от 2007 г. за условията и реда 
за финансово подпомагане от Министерство-
то на физическото възпитание и спорта на 
спортни дейности (обн., ДВ, бр. 19 от 2007 г.; 
изм. и доп., бр. 8 от 2011 г.; доп., бр. 26 от 
2011 г.; изм., бр. 17 от 2012 г.; изм. и доп., 
бр. 101 от 2012 г.). 
§ 4. Тази наредба влиза в сила от деня на 
обнародването є в „Държавен вестник“. 
Министър:  
Мариана Георгиева
3124
НАРЕДБА № 2  
от 8 май 2014 г.
за финансово подпомагане на строителството 
и ремонта на спортни обекти и съоръжения 
Г л а в а  п ъ р в а
ОБЩИ ПОЛОЖЕНИЯ
Чл. 1. С тази наредба се определят усло-
вията и редът за финансово подпомагане от 
министъра на младежта и спорта на изграж-
дането, реконструкцията и модернизацията 
на спортни обекти и съоръжения и обекти 
за социален туризъм – държавна и общинска 
собственост, и на поддръжката и развитието 
на материално-техническата база, ползвана от 
държавните спортни училища, както и редът 
за отчитане и доказване на целесъобразността 
на разходваните средства. 
Чл. 2. Министърът на младежта и спорта 
ежегодно утвърждава размера на финансовите 
средства за дейностите по чл. 1.
Чл. 3. (1) Финансовото подпомагане на 
дейностите по чл. 1 се извършва въз основа 
на проекти, одобрени по реда на тази наредба. 
(2) Одобрените по реда на наредбата про-
екти се финансират до 12 месеца след датата 
на внасяне на проектите в Министерството 
на младежта и спорта.
Чл. 4. Проекти за финансово подпомагане 
на дейности по чл. 1, финансирани от други 
източници или по други програми, не подле-
жат на финансиране по реда на тази наредба. 
Г л а в а  в т о р а
УСЛОВИЯ ЗА ФИНАНСОВО ПОДПОМА-
ГАНЕ
Чл. 5. Право да бъдат финансово подпо-
магани за дейности по чл. 1 имат:
1. спортните федерации и спортните клу-
бове, наричани по-нататък „спортни органи-
зации“; 
2. общините;
3. държавните спортни училища.
Чл. 6. Спортните организации, които кан-
дидатстват за финансово подпомагане, трябва 
да отговарят на следните условия:
1. спортни федерации, които: 
а) са вписани като юридически лица с 
нестопанска цел за осъществяване на обще-
ственополезна дейност;
б) притежават спортна лицензия;
в) имат валидно членство в съответната 
международна спортна федерация, ако има 
такава;
г) нямат финансови задължения към дър-
жавата и общините;
д) са изпълнили задълженията си към 
Министерството на младежта и спорта по 
предходни договори;
2. спортни клубове, които:
а) са вписани като юридически лица с 
нестопанска цел за осъществяване на обще-
ственополезна дейност и са регистрирани в 
Националния регистър на спортните органи-
зации, воден от Министерството на младежта 
и спорта;
б) са членове на лицензирана спортна 
федерация;
в) имат годишен план за спортно развитие, 
утвърден от управителните им съвети;
г) отговарят на условията, посочени в т. 1, 
букви „г“ и „д“.
Чл. 7. (1) Спортните обекти и съоръжения, 
за които кандидатстват спортните организа-
ции, трябва да отговарят на следните условия: